F'Diċembru li għadda r-rata annwali tal-inflazzjoni f'Malta kienet ta' 2.6%. Dan ifisser żieda ta' 0.2% meta kkumparat mas-sena ta' qabel, skont statistika ippublikata mill-Eurostat, l-Uffiċju tal-Istatistika tal-Unjoni Ewropea. L-inflazzjoni hi l-bidla fil-livell tal-prezzijiet tal-prodotti għall-konsumaturi. Ir-rata tal-inflazzjoni f'Malta għalkemm rat żieda, kienet fost l-inqas irreġistrati fiż-żona ewro u fl-Unjoni Ewropea. Ir-rata ta' inflazzjoni fiż-żona ewro kienet ta' 5.0% f'Diċembru tal-2021 meta fix-xahar ta' qabel kienet ta' 4.9% u meta sena qabel kienet ta' -0.3%. Minn naħa l-oħra r-rata annwali tal-inflazzjoni fl-Unjoni Ewropea kieneta ta' 5.3% f' Diċembru tal-2021, meta f'Novembru tal-istess sena kienet ta' 5.2%. Is-sena ta' qabel, fl-2020 kienet ta' 0.3%. L-inqas rati annwali ta' inflazzjoni kienu rreġistrati f'dawn il-pajjiżi: Malta(2.6%) Portugall(2.8%) Fillandja(3.2%) Minn naħa l-oħra l-ogħla rati ġew irreġistrati: Estonia(12.0%) Litwanja(10.7%) Polonja(8.0%) Meta kkumparat ma' Novembru, l-inflazzjoni annwali naqset f'seba' stati membri, baqgħet stabbli fi tnejn u għoliet fi 18-il stat. "Diga' għamilna ħafna biex rażżanna l-inflazzjoni" – Abela .td_uid_3_61ec7c10f07e1_rand.td-a-rec-img{text-align:left}.td_uid_3_61ec7c10f07e1_rand.td-a-rec-img img{margin:0 auto 0 0}